# 3.1. Concurso de talentos

## Glosario

## Talento

Definición:

  Capacidade para realizar algo.

Exemplo:

  Carolina Marín ten un gran talento para xogar ao bádminton.

# Que é?

Despois de tan diversa práctica xa teredes descuberto cales son as vosas mellores habilidades.

Agora queda o mellor! Demostrar o voso talento!

Seguro que xa vistes diferentes concursos na tele, pero de que se tratan exactamente?

Un concurso de talentos (ou "talent show" en inglés) é un espectáculo no que un conxunto de concursantes mostran as súas habilidades a un público e a un xurado que determina ao gañador.

## Lectura facilitada

Xa saberedes cales son as vosas mellores habilidades.

Agora queda o mellor! Demostrar o voso talento!

Seguro que xa vistes diferentes concursos na tele.

De que se tratan exactamente?

Un concurso de talentos é un espectáculo.

Os concursantes mostran as súas habilidades ao público e ao xurado.

## Audio

audio/wav

# Tipos de concursos de talentos

Hai numerosos concursos distintos en función das habilidades que demostran os participantes:

## Canto

Seguro que che soa "Operación Triunfo" ou "Eurovisión"... calquera xénero musical sería susceptible de incluírse nun concurso.

## Teatro

Todo tipo de dramaturxia, sexa monólogo, adaptación, improvisación, imitación, mimos, teatro de sombras...

## Baile

Desde bailes de salón, pasando por danzas tradicionais, ata bailes urbanos. Todos os tipos de baile son merecedores de ser empregados nestes eventos.

## Cociña

Moi coñecidos na actualidade son os concursos de cociña nos que os participantes se expoñen a receitas de todo tipo.

## "Alternativos"

Nesta categoría podedes incluír todas as habilidades que se vos ocorran e que non se mencionaron antes: circo, maxia, acrobacias...

# Chegou o momento!

Agora é o voso momento!

Para poder formar parte do concurso de talentos "Ti si que vales" teredes que practicar, durante as seguintes sesións, diferentes habilidades motrices e artístico expresivas ata atopar o voso gran talento.

Adiante!

## Lectura facilitada

Agora é o voso momento!

Formaredes parte do concurso de talentos "Ti si que vales".

Tedes que practicar diferentes habilidades ata atopar o voso gran talento.

Adiante!

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)