# 4.3. Simulación do evento

## Glosario

## Acción

Definición:

  O que alguén fai.

Exemplo:

  É o momento de que os grupos se poñan en acción.

## Rúbrica

Definición:

  Instrumento para avaliar o proceso de ensino-aprendizaxe.

Exemplo:

  Empregarase unha rúbrica para avaliar a colaboración do alumnado.

## Simular

Definición:

  Reproducir unha actividade tentando que sexa o máis real posible.

Exemplo:

  Foi a un planetario para simular que ve as estrelas.

# Comprobade e reaxustade a actuación e a organización

Para que o voso concurso saia a ben, debe planificarse con previsión, minimizando os problemas que poidan xurdir cando se leva a cabo.

Imaxinade que vos atrevedes a levalo á práctica sen unha previa simulación. Que podería pasar?

Todo evento debe cumprir uns requisitos que vos tiñades que ter en conta. É o momento de facer unha simulación do evento e unha análise posterior.

Agora que seguistes uns pasos previos para organizar e levar a cabo o voso evento, o ideal é facer unha revisión ou comprobación de se os aspectos máis importantes foron tidos en conta. Iso permitiravos rectificar e reaxustar despois da simulación.

A continuación, poderedes empregar unha lista de cotexo para facer esa comprobación.

## Lectura facilitada

Debedes planificar con previsión para que o concurso saia ben.

Agora, o ideal é facer unha revisión dos aspectos máis importantes.

Iso permitiravos rectificar e reaxustar nun futuro.

Poderedes empregar unha lista de cotexo para facer esa comprobación.

## Audio

audio/wav

## Lista de cotexo

Analizando o voso evento
Ítem | Si | Non
--- | --- | ---
Os espazos son axeitados? |  |
Empregouse todo o material, vestimenta e maquillaxe deseñados previamente? |  |
O horario do evento e os tempos das actuacións foron suficientes? |  |
As rúbricas do xurado permiten elixir obxectivamente aos gañadores? |  |
O número de persoas organizadoras e os roles asignados foron suficientes para o desenvolvemento do evento? |  |
Funcionaron correctamente a música e as luces? |  |

E agora que xa puidestes analizar os posibles erros, tendes unha sesión extra para preparar o concurso o mellor posible antes de que chegue o gran día.

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)