# 3.2. Acrosport

## Glosario

## Acrosport

Definición:

  Deporte que combina acrobacia e coreografía

Exemplo:

  O alumnado de 1º de ESO practicou diferentes figuras propias do acrosport nas sesións de Educación Física.

## Lesión

Definición:

  Dano corporal que pode condicionar o noso corpo ao realizar diferentes accións.

Exemplo:

  O deportista tivo unha lesión nun pé que non lle permitía golpear o balón.

# Que é?

O acrosport ou ximnasia acrobática parécenos un recurso divertido, fácil e vistoso para que usedes na coreografía final. Trátase de facer figuras e pirámides... atrevédesvos?

## Audio

audio/wav

## Mira este vídeo!

# A ter en conta na práctica

Se vos gusta o acrosport e queredes saber máis, a continuación poderes ver cousas importantes que é necesario saber para practicar esta modalidade acrobática.

Ademais, pensade que se participades nun evento de habilidades, canto máis saibades, maior capacidade de execución teredes e mellor o poderedes facer.

E se sodes xurado? Pois cantos máis coñecementos teñades mellores valoracións poderedes facer.

Así que atentos e atentas á información que ven a continuación:

## Os roles

Son as funcións de cada membro do grupo. Podes ter diferentes roles nas distintas figuras da coreografía.

En acrosport existen catro roles básicos.

A) Portor/portora: son as bases das pirámides e soportan aos áxiles, mantendo a maior estabilidade posible.

B) Áxil: trepan sobre os portores para conseguir unha postura estable e estética.

C) Axuda: actúa rapidamente cando algún portor ou áxil ten dificultades. Tamén serve de apoio ao portor (para axudarlle a manter a postura) e ao áxil (mentres trepa).

D) Observador/a: observa o traballo dos demais e dá consellos para mellorar as figuras. Fai un pouco de adestrador/a.

## Fases da formación de figuras ou pirámides

Montaxe:

A orde de montaxe debe ser de dentro a fóra e de abaixo a arriba.

Os portores forman unha base estable.

Os áxiles trepan o máis pegados posible ao corpo do portor, de xeito progresivo e controlado.

Mantemento:

Hai que manter a pirámide polo menos 2 segundos.

Desmontaxe:

A orde de desmontaxe debe ser de fóra a dentro e de arriba a abaixo.

## Lectura facilitada

Que é necesario saber para practicar o acrosport?

E se sodes xurado?

Cantos máis coñecementos teñades, mellores valoracións poderedes facer.

Atentos e atentas á seguinte información:

## Os roles

Son as funcións de cada membro do grupo.

Podes ter diferente rol.

En acrosport existen catro roles básicos.

A) Portor/portora: son as bases das pirámides.

B) Áxil: trepan sobre os portores.

C) Axuda: actúa rapidamente cando algún portor ou áxil ten dificultades.

D) Observador/a: observa o traballo dos demais e da consellos para mellorar.

## Fases da formación de figuras ou pirámides

Montaxe:

A orde de montaxe debe ser de dentro a fóra e de abaixo a arriba.

Os portores forman unha base estable.

Os áxiles trepan o máis pegado posible ao corpo do portor.

Mantemento:

Hai que manter a pirámide polo menos 2 segundos.

Desmontaxe:

A orde de desmontaxe debe ser de fóra a dentro e de arriba a abaixo.

# Evita lesións

Antes de que vos volvades uns expertos en acrobacias, tedes que pensar que, na práctica de acrosport, o principal é ter coidado en non lesionar nin lesionarse. Para iso, debedes ter en conta algunhas pautas co obxectivo de evitar lesións.

Fixádevos nestes trucos:

1. O portor/a portora é o/a que manda.
2. No momento no que algún dos portores non estea cómodo ou cómoda, hai que corrixir a postura ou desfacer a figura.
3. Todos os movementos de montaxe ou desmontaxe das figuras teñen que ser suaves e a velocidade controlada.
4. Os apoios das/dos áxiles deben ser seguros, non poden mancar ao portor. Para isto deben realizarse sobre o eixo lonxitudinal dos segmentos óseos, para que o peso caia sobre eles co peso repartido.
5. Debedes manter o ton muscular activado e as costas rectas.
6. A montaxe das figuras faise de abaixo a arriba e de dentro a fóra.
7. Importante: O desmontaxe das figuras, ao revés: de arriba a abaixo, e de fóra para dentro.

## Lectura facilitada

Na práctica de acrosport o principal é a seguridade.

Pautas para evitar lesións:

1. O portor é o que manda.
2. Cando algún dos portores non estea cómodo ou cómoda, hai que corrixir a postura ou desfacer a figura.
3. Todos os movementos das figuras teñen que facerse a velocidade controlada.
4. Os apoios dos áxiles deben ser seguros, non poden mancar ao portor.
5. Debedes manter o ton muscular activado e as costas rectas.
6. A montaxe das figuras faise de abaixo a arriba e de dentro a fóra.
7. Importante: O desmontaxe das figuras, ao revés: de arriba a abaixo, e de fóra para dentro.

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)