# 3.3. Bailes improvisados

# Que é a danza?

Calquera de vós movestes algunha vez as cadeiras ao ritmo da música con máis ou menos xeito... pero, saberiades explicar que é a danza?

A danza ou baile é unha arte que emprega a expresión corporal, xeralmente acompañada de música.

A danza caracterízase polo uso do corpo seguindo movementos previamente establecidos (coreografía) ou improvisados (danza libre).

A súa orixe pódese remontar á Antigüidade, con diferentes fins: de ocio, estéticos ou rituais.

## Lectura facilitada

Calquera de vós bailastes algunha vez.

Saberiades explicar que é a danza?

A danza ou baile é unha arte que emprega a expresión do corpo.

Habitualmente, a danza acompáñase de música.

A danza caracterízase polo uso do corpo seguindo pasos establecidos ou libres.

A súa orixe pódese remontar á Antigüidade.

Tiña diferentes fins:

- De ocio.
- Estéticos.
- Rituais.

## Audio

audio/wav

# Estilos de danza

Existen múltiples formas de bailar, de aí que aparezan numerosos estilos de danza.

Cantos máis saibades, maiores posibilidades teredes para presentar en "Ti si que vales!".

## Danza clásica ou ballet

Os movementos baséanse no control total do corpo. Ningún paso é libre, todos están predefinidos, empregando invariablemente todas as partes do corpo.

## Danzas modernas e contemporáneas

Aparecen como unha necesidade de encontrar novas formas de expresión corporal máis libres que o ballet clásico. Créanse os movementos usando emocións ou ideas, sen pasos estruturados.

## Danzas urbanas ou danzas de rúa

É un termo que abarca todos os bailes nacidos na rúa, co cal cada bailarín ou bailarina ten o seu estilo único. Combina movementos de diferentes disciplinas para crear unha experiencia de baile dinámica e diferente en cada momento.

## Danzas populares, tradicionais ou folclóricas

Bailes grupais que forman parte da tradición dunha sociedade ou dunha cultura e que se transmiten de xeración en xeracións. Normalmente acompáñanse de música con instrumentos tradicionais en celebracións comunitarias e, ás veces, empréganse vestimentas propias.

## Lectura facilitada

Existen múltiples formas de bailar, de aí que aparezan numerosos estilos de danza.

Cantos máis saibades, maiores posibilidades teredes para presentar en "Ti si que vales!".

As formas:

- Danza clásica ou ballet.
- Danzas modernas e contemporáneas.
- Danzas urbanas ou danzas de rúa.
- Danzas populares, tradicionais ou folclóricas.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)