# 2.1. Que sabedes?

## Glosario

## Cásting

Definición:

  Selección de persoas para unha determinada actuación.

Exemplo:

  A miña amiga presentouse a un cásting para un anuncio publicitario e foi seleccionada.

## Desafío

Definición:

  Proba ou reto ao que hai que enfrontarse co obxectivo de superalo, sendo valorado como unha situación ou experiencia difícil ou nova.

Exemplo:

  O alumnado de 1º de ESO enfrontarase a varios desafíos que deberán superar..

## Equipo

Definición:

  Conxunto de persoas que practican un mesmo deporte para xogar partidos ou campionatos.

Exemplo:

  Un equipo de xogadoras de fútbol.

## Grupo

Definición:

  Conxunto de persoas ou cousas que, polo xeral, están no mesmo lugar.

Exemplo:

  Un grupo de persoas.

# Formación de grupos

Bailar, bailar! Tedes vergoña? Ídelo comprobar!

A actividade comeza con todos correndo ou camiñando polo espazo de xogo. O profesororado di un número e tedes que xuntarvos en grupos dese número. Cada número, ten o seu baile, que soará a continuación e tedes que intentar bailar o máis coordinados posible durante un minuto.

Cando un baile remata, volvedes a camiñar-correr ata que o/a profe di outro número, que volverá a indicar de canto son os grupos que tendes que facer. Así ata que remate a actividade.

Estes son algúns bailes sinxelos e ben coñecidos pola maioría que se poderían utilizar: aserejé, macarena, saturday night, follow the leader, gangnam style, waka waka e YMCA.

O xogo rematará cando se teñan os grupos mesturados tal e como os queiramos conseguir.

## Lectura facilitada

Bailar, bailar! Tedes vergoña? Ídelo comprobar!

A actividade comeza con todos correndo ou camiñando.

O profesorado di un número e tedes que xuntarvos en grupos dese número.

Cada número ten o seu baile. Tedes que intentar bailar coordinados durante un minuto.

Cando un baile remata, volvedes a camiñar ou correr ata que o/a profe di outro número.

Posibles bailes coñecidos por todas e todos: aserejé, macarena, saturday night, follow the leader, gangnam style, waka waka e YMCA.

O xogo rematará cando se teñan os grupos mesturados.

## Audio

audio/wav

# As probas do cásting

Unha vez elaborados os grupos, tedes que resolver tres desafíos traballando en equipo para solucionar cada un deles. Unha vez rematados expoñerédelos e reflexionaredes sobre isto.

Como as habilidades a incluír nas vosas actuacións poderían ser case infinitas, ides a acoutar os desafíos e as próximas actividades a 3 contidos principais: a ximnasia, a danza e os xogos tradicionais.

## Desafío 1

A ximnasia

Sabedes por que aos profes de Educación Física non nos gusta nada que digades "ximnasia" cando vos referides a nosa materia?

Tedes 2 minutos para escribir nun folio deportes e disciplinas que teñan que ver coa ximnasia. Despois anotarédelas todas e veredes as que son e as que non son.

Tamén pensaredes por que Educación Física non é só Ximnasia!

Educación física é moito máis!

## Desafío 2

A danza

Que danzas coñecedes?

Primeiro faredes unha chuvia de ideas por grupos para recoller todos os tipos de baile que coñecedes.

Tedes 3 minutos para anotar no encerado o maior número de bailes.

## Desafío 3

Os xogos tradicionais

Tedes 5 minutos para pensar un xogo tradicional que coñecedes e escribir como se xoga e as súas normas.

Despois teredes que explicarllo ao resto de grupos.

## Reflexión final

Exposición e reflexión

Expoñédelle as vosas ideas ao resto de grupos e reflexionade sobre o que xa sabiades e sobre o que aprendestes.

De todo o visto, que é o que máis vos gusta?

Imaxinade que vos presentades a un concurso, que vos gustaría ensinarlle ao público?

En que tipo de actuación vos veriades máis cómodos?

## Lectura facilitada

Tedes que resolver tres desafíos en equipo.

Despois faredes unha exposición e reflexión.

Os desafíos están relacionados cos 3 contidos principais: a ximnasia, a danza e os xogos tradicionais.

## Desafío 1

A ximnasia

Por que non nos gusta que chamedes Ximnasia a Educación Física?

Tedes 2 minutos para escribir deportes e disciplinas que teñan que ver coa ximnasia.

Tamén pensaredes por que Educación Física non é só Ximnasia!

Educación física é moito máis!

## Desafío 2

A danza

Que danzas coñecedes?

Primeiro faredes unha chuvia de ideas por grupos para recoller todos os tipos de baile que coñecedes.

Tedes 3 minutos.

## Desafío 3

Os xogos tradicionais

Tedes 5 minutos para escribir sobre un xogo tradicional que coñecedes.

Despois explicádeo ao resto de grupos.

## Reflexión final

Exposición e reflexión

Expoñédelle as vosas ideas ao resto de grupos.

Que é o que máis vos gusta?

Que vos gustaría ensinarlle ao público dun concurso?

En que tipo de actuación estades máis cómodos?

## Cronómetro

00:00
Minutos Segundos

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)