# Batalla de Breaking

# Bailes urbanos

Despois da Muiñeira, agora toca romper os esquemas máis tradicionais e improvisar bailes da rúa, porque non hai mellor batalla que unha de baile!

Seguro que na chuvia de ideas saíron varios nomes, pero aquí tedes algúns exemplos de estilos de baile urbano:

## Breaking

O Breaking, ou break dance, é un estilo de danza urbana que se orixinou nos anos 70 en Estados Unidos. Mestura a danza urbana do Hip-hop con movementos ximnásticos e acrobáticos.

## Hip-hop

Baile urbano baseado no "estilo libre" coa música Hip-hop como base rítmica.

## Locking

Variante do Hip-hop con movementos esaxerados que buscan divertir ao público. Os bailaríns empregan o Funk e o Hip-hop como base rítmica.

## Lectura facilitada

Tócavos agora improvisar bailes da rúa.

Non hai mellor batalla que unha de baile!

Aquí tedes algúns exemplos de estilos de baile urbano:

## Breaking

O Breaking, ou break dance, é un estilo de danza urbana que se orixinou nos anos 70 en Estados Unidos.

Mestura a danza urbana do Hip-hop con movementos ximnásticos e acrobáticos.

## Hip-hop

Baile urbano baseado no "estilo libre" coa música Hip-hop como base rítmica.

## Locking

Variante do Hip-hop.

Movementos esaxerados que buscan divertir ao público.

Os bailaríns empregan o Funk e o Hip-hop como base rítmica.

# Breaking

Como vedes, hai numerosos estilos de danza urbana, pero imos escoller para este curso o Breaking, xa que no 2024 foi deporte olímpico nos Xogos de París.

O Breaking é un estilo de danza urbana que se orixinou nos anos 70 en Estados Unidos. Mestura a danza urbana do Hip-hop con movementos ximnásticos e acrobáticos.

Os deportistas de breaking chámanse 'B-Boys', 'B-Girls' ou 'breakers', co emprego da letra "b" por 'break', xa que realizan pasos de baile nas pausas (ou 'breaks') instrumentais dunha canción.

Seguro que viches bailar Break Dance algunha vez, pero sabes cales son os movementos básicos?

## Lectura facilitada

Imos escoller para este curso o Breaking.

No 2024 foi deporte olímpico nos Xogos de París.

O Breaking é un estilo de danza urbana que se orixinou nos anos 70 en Estados Unidos.

Mestura a danza urbana do Hip hop con movementos ximnásticos e acrobáticos.

Os deportistas de breaking chámanse 'B-Boys', 'B-Girls' ou 'breakers'.

Seguro que viches bailar Break Dance algunha vez. Sabes cales son os movementos básicos?

## Audio

audio/wav

## Top rock

Son os pasos que fai o break dancer cando está de pé con xestos de brazos e pernas, mostrando o seu estilo rítmico.

Exemplos: Indian step e Cross step.

## Go down

O movemento desde o Top Rock ata o chan. É importante que sexa fluído, que teña “flow”.

Exemplos: Knee drop, Spin down ou Hook drop.

## Footwork

Movementos no chan con apoio de mans movendo as pernas de diversas formas.

Exemplos: 6 step, 3 step, shuffles, kick outs e CCs.

## Freeze

Cando un break dancer conxela un movemento durante uns segundos, normalmente é para marcar o final dunha secuencia.

Exemplos: Baby Freeze, Chair Freeze e Elbow Freeze.

## Power move

Movemento continuo de xiro balanceándose sobre as mans, cóbados, cabeza, costas ou ombreiros.

Exemplos: Head spins, flares, air flares, windmills e 1990s.

# Creando unha batalla

Os primeiros creadores do breaking foron mozos e mozas afroamericanos e portorriqueños que formaban grupos que competían en batallas de baile nas rúas.

As batallas poden ter moitos formatos e ser individuais, en parellas ou en grupos.

Hai unha serie de xuíces que avalían a orixinalidade, a complexidade, a rítmica ou a fluidez.

Xa practicastes os pasos básicos. Agora improvisade nunha batalla de Break dance!

## Lectura facilitada

Os primeiros creadores do breaking foron mozos e mozas afroamericanos e portorriqueños.

Estes mozos e mozas competían en batallas de baile nas rúas.

As batallas poden ter moitos formatos:

- Individuais.
- En parellas.
- En grupos.

Hai unha serie de xuíces que avalían:

- Orixinalidade.
- Complexidade.
- Rítmica.
- Fluidez.

Improvisade nunha batalla de Break dance.

## A Breakñeira

Seredes capaces de combinar a Muiñeira co Breaking?

Rompamos barreiras!

Na última batalla ou foliada tentade realizar diferentes combinacións:

- Baile de Breaking con base musical de Muiñeira.
- Baile de Muiñeira con base musical de Breaking.
- Crear puntos de Muiñeira con pasos de Breaking.
- Crear combinacións de Breaking con pasos de Muiñeira na parte de pé (Top Rock).

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)